Babelscape/SREDFM huggingface dataset:
Jabberwocky

Jabberwocky [Τζαμπεργουόκι] είναι ο τίτλος ποιήματος του άγγλου συγγραφέα Λιούις Κάρολ. Θεωρείται ένα από τα σημαντικότερα δείγματα της παράδοξης λογοτεχνίας. Δημοσιεύτηκε αρχικά ως τμήμα του παιδικού βιβλίου "Through the Looking-Glass, and What Alice Found There" (1871). Περιλαμβάνει πληθώρα λέξεων που επινόησε ο Κάρολ και portmanteaux, ορισμένες από τις οποίες πέρασαν τελικά στην Αγγλική γλώσσα και συμπεριλαμβάνονται σε σύγχρονα λεξικά. Σύμφωνα με την ετυμολογία του Κάρολ, ο τίτλος του ποιήματος, που συχνά χρησιμοποιείται στα αγγλικά ως συνώνυμο του παράδοξου, προέρχεται από τις λέξεις "jabber" και "wocer" (ή "wocor") και υποδηλώνει το «αποτέλεσμα μιας θερμής συζήτησης». 

Το ποίημα, όπως εμφανίστηκε αρχικά στο πρώτο κεφάλαιο του "Through the Looking-Glass, and What Alice Found There", ολοκληρώθηκε σε δύο διακριτές χρονικές περιόδους. Η πρώτη τετράστιχη στροφή ("stanza") παρουσιάστηκε το 1855 ως δείγμα αγγλοσαξωνικής ποίησης, στο περιοδικό "Misch-Masch" που αποτελούσε ένα είδος οικογενειακού ημερολογίου, γραμμένο και εικονογραφημένο από τον Κάρολ. Οι στίχοι συνοδεύονταν από σύντομο λεξικό για τους όρους που είχε επινοήσει. Σύμφωνα με τον βιογράφο και ανιψιό του Κάρολ, Στιούαρτ Ντότζον Κόλινγουντ (Stuart Dodgon Collingwood), το ποίημα συντέθηκε κατά την περίοδο που διέμενε με τις εξαδέλφες του στο Γουίτμπερν, κοντά στην πόλη του Σάντερλαντ. Ειδικότερα, ο Collingwood υποστηρίζει πως υπήρξε το αποτέλεσμα ενός παιγνίου δημιουργίας α-νόητων στίχων, στη διάρκεια ενός απογεύματος. Η εκδοχή αυτή θεωρείται, ωστόσο, εσφαλμένη. 

Σύμφωνα με το βιβλιογραφικό κατάλογο του Γουόρεν Γουίβερ (Warren Weaver), μέχρι το 1964 καταγράφονταν μεταφράσεις του Jabberwocky σε δεκαέξι γλώσσες, παρά τις μεγάλες δυσκολίες που παρουσιάζει η μεταφορά του ποιήματος σε άλλη γλώσσα. Μία από τις παλαιότερες μεταφράσεις του έργου ολοκληρώθηκε από τον Ρόμπερτ Σκοτ στα γερμανικά, και δημοσιεύτηκε το 1872 υπό τον τίτλο "Der Jammerwoch" στο περιοδικό "Macmillan's Magazine". Η πρώτη μετάφραση του "Jabberwocky" στα λατινικά, υπό τον τίτλο "Mors Iabrochii" (1872), ήταν έργο του Augustus Arthur Vansittart, ενώ ο φιλόλογος Ronald Arbuthnot Knox μετέφρασε το ποίημα στα αρχαία ελληνικά με τίτλο «Ίαμβρωξ Ιαμβικώς», έκδοση που δημοσιεύτηκε το 1918 στην περιοδική έκδοση "Salopian" της σχολής του Σριούσμπερι (Shrewsbury). Εκτιμάται ότι σήμερα υπάρχουν μεταφράσεις του έργου σε περισσότερες από πενήντα γλώσσες, καθώς και πολυάριθμες παρωδίες του. 

Όπως επισημαίνει ο Ρότζερ Γκρην (Roger Lancelyn Green) (Times Litterary Supplement, 1η Μαρτίου 1957), θεωρείται πιθανό πως ο Κάρολ εμπνεύστηκε την κεντρική ιδέα του ποιήματος από μία γερμανική μπαλάντα του Friedrich Heinrich Karl de Motte, που μεταφράστηκε στα αγγλικά το 1846 από τη Menella Bute Smedley. Η μπαλάντα, με τον αγγλικό τίτλο "The Shepherd of the Giant Mountains" [Ο Ποιμένας των Γιγάντιων Βουνών], περιγράφει τον άθλο ενός νεαρού ποιμένα που φονεύει έναν τερατόμορφο κέρβερο. Η θεματική ομοιότητα των δύο έργων ενισχύει την υπόθεση αυτή.
Lofsöngur

Lofsöngur (Ισλανδικά: Ύμνος), γνωστός και ως Ó Guð vors lands ή "Ο Θεός της Πατρίδας μας", είναι ο εθνικός ύμνος της Ισλανδίας. Οι στίχοι είναι του Ματτίας Γιόχουμσσον και η μουσική του Σβάινμπγιερν Σβάινμπγιερνσσον. Ο ύμνος έχει τρεις στροφές αλλά χρησιμοποιείται μόνο η πρώτη. Μουσικά το "Ó Guð vors lands" είναι ένας από τους δυσκολότερους εθνικούς ύμνους και πολλοί Ισλανδοί δεν μπορούν να τον τραγουδήσουν. Οι στίχοι επίσης έχουν δεχτεί κριτική για το θρησκευτικό τους θέμα.

Πολλά άλλα πατριωτικά άσματα τραγουδιούνται για να δείξουν την αφοσίωση στην Ισλανδία, όπως τα: "Ísland er land mitt" (Η Ισλανδία είναι η χώρα μου), "Öxar við ánna" (δίπλα στον ποταμό του τσεκουριού), "Ó fögur er vor fósturjörð" (ω, πόσο όμορφη είναι η χώρα μας), "Hver á sér fegra föðurland?" (ποιος έχει πιο όμορφη πατρίδα?), "Ástkæra Ísafold"(αγαπημένη Ισλανδία), "Ég vil elska mitt land" (θέλω να αγαπώ τη χώρα μου), "Úr útsæ rísa Íslandsfjöll" (από τη θάλασσα ξεπροβάλλουν τα βουνά της Ισλανδίας), το "νεώτερο" (από το συγκρότημα Μπαγκαλούτουρ), "Ísland ég elska þig" (Ισλανδία σ´αγαπώ), καθώς και αρκετά άλλα.
Κόζι Μουροφούσι

Ο Κόζι Μουροφούσι (, 8 Οκτωβρίου 1974) είναι Ιάπωνας σφυροβόλος.
Ανρί Ματίς

Ο Ανρί Ματίς (πλήρες όνομα "Henri Émile Benoît Matisse", 31 Δεκεμβρίου 1869 – 3 Νοεμβρίου 1954) ήταν ένας από τους σημαντικότερους Γάλλους ζωγράφους του 20ού αιώνα. Θεωρείται ιδρυτής του καλλιτεχνικού κινήματος του φωβισμού καθώς και μία από τις σημαντικότερες μορφές της μοντέρνας τέχνης.
Βίνσεντ βαν Γκογκ

Ο Βίνσεντ βαν Γκογκ ("Vincent Willem van Gogh", προφορά στα ολλανδικά: Φίνσεντ φαν Χοχ) (30 Μαρτίου 1853 – 29 Ιουλίου 1890) ήταν Ολλανδός ζωγράφος. Εν ζωή, το έργο του δεν σημείωσε επιτυχία ούτε ο ίδιος αναγνωρίστηκε ως σημαντικός καλλιτέχνης. Ωστόσο, μετά το θάνατό του, η φήμη του εξαπλώθηκε πολύ γρήγορα και σήμερα αναγνωρίζεται ως ένας από τους σημαντικότερους ζωγράφους όλων των εποχών. 

Η επίδρασή του στα μεταγενέστερα κινήματα του εξπρεσιονισμού, του φωβισμού αλλά και εν γένει της αφηρημένης τέχνης, θεωρείται καταλυτική.
Ντέιβιντ Χιουμ

O Ντέιβιντ Χιουμ ("David Hume") (26 Απριλίου/7 Μαΐου 1711 – 25 Αυγούστου 1776) ήταν Σκωτσέζος ιστορικός και φιλόσοφος, που επηρέασε την ανάπτυξη δύο σχολών φιλοσοφίας, του σκεπτικισμού και του εμπειρισμού.

Γεννημένος στο Εδιμβούργο στις 7 Μαΐου 1711, ο Χιουμ μορφώθηκε κατ' οίκον και στο Πανεπιστήμιο του Εδιμβούργου, στο οποίο εγγράφηκε σε ηλικία 12 ετών. Η υγεία του ήταν κακή λογω παχυσαρκίας και, αφού εργάστηκε για λίγο σε έναν εμπορικό οίκο στο Μπρίστολ, πήγε να ζήσει στη Γαλλία.
Διώρυγα της Κορίνθου

Η Διώρυγα της Κορίνθου είναι η διώρυγα η οποία ενώνει τον Σαρωνικό με τον Κορινθιακό κόλπο, στη θέση του Ισθμού της Κορίνθου, λίγο ανατολικότερα από την πόλη της Κορίνθου. Κατασκευάστηκε μεταξύ των ετών 1880-1893, έργο του Έλληνα μηχανικού Πέτρου Πρωτοπαπαδάκη. Η κατασκευή της είναι αποτέλεσμα της αναπτυξιακής πολιτικής του πρωθυπουργού Χαρίλαου Τρικούπη, ο οποίος με την κατασκευή μεγάλων έργων υποδομής στόχευε στη δημιουργία ενός σύγχρονου και οικονομικά ανεπτυγμένου κράτους.

Στη σύγχρονη εποχή ο ρόλος της διώρυγας στην Ελληνική οικονομία και ναυτιλία είναι περιορισμένος καθώς τα περισσότερα εμπορικά πλοία δεν μπορούν να τη διασχίσουν. Το μέγιστο πλάτος διέλευσης είναι περίπου 17 μέτρα που αντιστοιχεί μόνο σε πλοία τύπου handysize. Επίσης τα τέλη διέλευσης είναι ιδιαίτερα υψηλά, κάτι που λειτουργεί ως αποτρεπτικός παράγοντας χρήσης για τα μικρότερα σκάφη.
Νικόλαος Στράτος

O Νικόλαος Στράτος (16 Μαΐου 1872 - 15 Νοεμβρίου 1922) ήταν Έλληνας πολιτικός, που έγινε πρωθυπουργός της Ελλάδας το 1922 για έξι ημέρες. Στις 31 Οκτωβρίου δικάστηκε ως ένας από τους υπευθύνους για την Μικρασιατική καταστροφή στη δίκη των έξι, καταδικάστηκε και εκτελέστηκε στις 15 Νοεμβρίου στο Γουδή.
Αλέξανδρος Παπαδόγγονας

Ο Αλέξανδρος Παπαδόγγονας του Διονυσίου (12 Ιουλίου 1931) είναι αντιναύαρχος εν αποστρατεία του Πολεμικού Ναυτικού και πολιτικός που διατέλεσε βουλευτής Α΄ Αθηνών της Νέας Δημοκρατίας και υπουργός.
Εθνόσημο του Λιβάνου

right|thumb|Εθνόσημο του Λιβάνου
Το εθνόσημο του Λιβάνου (αραβικά: شعار لبنان) αποτελείται από έναν θυρεό. Στο μέρος αυτού βρίσκεται ένας κέδρος του Λιβάνου, παρόμοιος με αυτόν που υπάρχει στη σημαία του Λιβάνου. Ο πράσινος κέδρος του είδους: "Cedrus libani" συμβολίζει την αιωνιότητα και τη σταθερότητα. Αυτός ο κέδρος μνημονεύεται στη Βίβλο.
Σοβιετικός πόλεμος στο Αφγανιστάν

Σοβιετικός πόλεμος στο Αφγανιστάν, γνωστός επίσης ως Σοβιετικο-αφγανικός πόλεμος, ονομάζεται η εννιάχρονη σύγκρουση (27 Δεκεμβρίου 1979 - 15 Φεβρουαρίου 1989) που διεξήχθη μεταξύ των σοβιετικών δυνάμεων που υποστηρίζονταν από το κυβερνών Δημοκρατικό Κόμμα Μαρξιστών του Λαού του Αφγανιστάν και της ομάδας αντίστασης των Μουτζαχεντίν. Η ομάδα των Μουτζαχεντίν από την πλευρά της υποστηριζόταν από πλήθος δυνάμεων μεταξύ των οποίων οι Ηνωμένες Πολιτείες Αμερικής, η Σαουδική Αραβία, το Πακιστάν και άλλα μουσουλμανικά έθνη. Η όλη σύγκρουση διεξήχθη στο πλαίσιο του Ψυχρού Πολέμου και υπήρξε σύγχρονη με την Ισλαμική Επανάσταση του 1979 και τον Ιρανο-ιρακινό Πόλεμο.
Κορμοράνος

Ο Κορμοράνος είναι ένα διαδεδομένο θαλασσοπούλι, που απαντάται και στον ελλαδικό χώρο. Συναντάται σε πολλά μέρη στην Ευρώπη, Ασία και Αφρική και στην Ανατολική Ακτή της Βόρειας Αμερικής, η επιστημονική ονομασία του είδους είναι "Phalacrocorax carbo" και περιλαμβάνει 6 υποείδη.

Είναι μεγάλο μαύρο πουλί, που το μήκος του κυμαίνεται στα 77-94 εκατοστά και με άνοιγμα φτερών που μπορεί να φτάσει τα 121-149 εκατοστά. Έχει μακριά ουρά και λευκό πηγούνι, ενώ τα ενήλικα άτομα την περίοδο της αναπαραγωγής αποκτούν λευκές κηλίδες στους μηρούς και λευκό φτέρωμα στο κεφάλι. Χαρακτηριστικό του κορμοράνου είναι ο κίτρινος λαιμός του που διακρίνεται εύκολα. Τα νεαρά άτομα είναι γενικότερα πιο ανοιχτόχρωμα.

Ζει συνήθως κοντά στη θάλασσα, σε λιμνοθάλασσες, λίμνες και ποτάμια. Το χειμώνα αποδημεί προς το Νότο κατά μήκος των ακτών.
Αποικία κορμοράνων στη [[λίμνη Κερκίνη]]
Στην Ελλάδα μπορούμε να τον συναντήσουμε το Χειμώνα καθώς έρχεται από την Βόρεια και Ανατολική Ευρώπη στην Ελλάδα, κυρίως στο Θερμαϊκό και Σαρωνικό κόλπο αλλά και σε ορισμένες λίμνες, όπως τη Μικρή Πρέσπα, την Κερκίνη και την Ορεστιάδα. Συναντάται επίσης και στο Δέλτα του Αξιού. Συχνά τον βλέπουμε να κάθεται σε στήλους και βράχια κοντά στη θάλασσα ή σε λίμνες και ποτάμια με ανοιχτές τις φτερούγες για να τις στεγνώσει. Άριστος κολυμβητής και καλός ψαράς.

Φωλιάζει σε δέντρα και βράχια κοντά σε υγρότοπους, φτιάχνοντας τη φωλιά του από φύκια, αλλά μερικές φορές και στην ενδοχώρα. Γεννάει την άνοιξη 3-4 αβγά τα οποία κλωσσάνε και οι δύο γονείς επί 28 -31 μέρες. Σε μερικές χώρες οι κορμοράνοι χρησιμοποιούνται από τους ψαράδες ως βοηθοί στο ψάρεμα.
Λήδα

Στην ελληνική μυθολογία, η Λήδα ήταν μυθική βασίλισσα της Σπάρτης, σύζυγος του Τυνδάρεω και εξ αυτού μητέρα της Φοίβης, της Φιλονόης, της Τιμάνδρας, της Κλυταιμνήστρας, καθώς επίσης και εκ Διός μητέρα των Διοσκούρων Κάστορα και Πολυδεύκη και της Ωραίας Ελένης, από τη γέννηση των οποίων, που αναφέρεται ως "ωοτοκία", θεωρήθηκε περισσότερο θρυλική.

Κατά τις παραδόσεις ήταν τόσο ωραία, ώστε την καταγωγή της διεκδικούσαν πλείστες χώρες της αρχαιότητας όπως η Σπάρτη, η Αιτωλία, η Κόρινθος κ.ά..
Στέφανος Γρανίτσας

Ο Στέφανος Γρανίτσας (1880 – 13 Σεπτεμβρίου 1915) ήταν Έλληνας δημοσιογράφος, ποιητής και συγγραφέας από τη Γρανίτσα Ευρυτανίας.

Μετέφερε, μέσα από τα κείμενα του σε εφημερίδες της εποχής, μύθους και παραδόσεις από την ιδιαίτερη πατρίδα του. Συνεργάστηκε με τις εφημερίδες "Χρόνος", "Εστία" και "Πατρίς" προσφέροντας διηγήσεις για το λαό της υπαίθρου.

Είχε εκλεγεί βουλευτής το 1911. Ο Στέφανος Γρανίτσας πολέμησε ως ανθυπολοχαγός το 1912 και 1913. Πέθανε στην Αθήνα στις 13 Σεπτεμβρίου του 1915.

Στην εργογραφία του συμπεριλαμβάνονται πολλά ποιήματα, το θεατρικό έργο "Μητρούσης" καθώς και το "Τα άγρια και τα ήμερα του βουνού και του λόγγου", το οποίο περιέχει μύθους από τη λαϊκή παράδοση της περιοχής του σχετικούς με ζώα.
Κλαρομοντάνιος Κώδικας

thumb|Δείγμα του κώδικα, Λατινική
thumb|right|180px|Δείγμα του κώδικα, Romans 7,4-7
Ο Κλαρομοντάνιος Κώδικας (Λατ. "Codex Claromontanus") είναι ένας μεσαιωνικός χειρόγραφος κώδικας που περιέχει τις Επιστολές του Παύλου της Καινής Διαθήκης. Συμβολίζεται με το Dp ή το 06, ενώ φυλάσσεται στη Εθνική βιβλιοθήκη της Γαλλίας Παρίσι, όπου καταγράφεται ως "Gr. 107 AB". 

Ο κώδικας είναι γραμμένος σε κεφαλαιογράμματη τετραγωνισμένη ελληνική γραφή και χρονολογείται στα μέσα του 6ου αιώνα. Το μέγεθος της κάθε σελίδας είναι 24.5x19.5 εκατοστά. Το υλικό των φύλλων είναι εξαιρετικής ποιότητας περγαμηνή (vellum). Το κείμενο της Καινής Διαθήκης καλύπτει 533 φύλλα.
Une Seule Nuit

Une Seule Nuit (γνωστός και ως L'Hymne de la victoire ή Ditanyè) είναι ο εθνικός ύμνος της Μπουρκίνα Φάσο. Γράφτηκε από τον πρώην πρόεδρο Τόμας Σανκαρά, ο οποίος ήταν και κιθαρίστας, και καθιερώθηκε το 1984, όταν η χώρα υιοθέτησε το σημερινό της όνομα, και αντικατέστησε τον "Hymne Nationale Voltaïque", ή εθνικό ύμνο της Άνω Βόλτα.
Saludemos la Patria orgullosos

Το τραγούδι «Saludemos la Patria orgullosos» είναι ο εθνικός ύμνος του Ελ Σαλβαδόρ. Οι στίχοι του γράφτηκαν από τον Στρατηγό Χουάν Χοσέ Κάνιας και η μουσική από τον Ιταλό Juan Aberle το 1856, υιοθετήθηκε σαν εθνικός ύμνος στις 15 Σεπτεμβρίου 1879, ενώ αναγνωρίστηκε επίσημα από την κυβέρνηση στις 11 Δεκεμβρίου 1953. Κατά κανόνα, ανακρούεται μόνο το πρώτο ρεφρέν λόγω συντομίας και μελωδικότητας.
Φούτζι

Το όρος Φούτζι (, "Fuji-san") ή Φουτζι-γιάμα είναι το ψηλότερο βουνό της Ιαπωνίας, με υψόμετρο της κορυφής του πάνω από το επίπεδο της θάλασσας 3.776 μέτρα. Βρίσκεται περίπου εκατό χιλιόμετρα νοτιοδυτικά του Τόκιο, από όπου είναι ορατό τις καθαρές ημέρες, και είναι ενεργό ηφαίστειο. Η έκτασή του μοιράζεται μεταξύ των νομών Σιζουόκα και Γιαμανάσι.
thumb|250px|Η θέση του Όρους Φούτζι.
right|thumb|250px|Η κορυφή του Όρους Φούτζι.

Ο εξαιρετικά συμμετρικός κώνος του Φούτζι είναι γνωστό σύμβολο της Ιαπωνίας και διαδεδομένο σε φωτογραφίες και ως θέμα ζωγραφικών πινάκων. Έτσι, το επισκέπτονται πολλοί τουρίστες και ορειβάτες. Από το 2013 ανήκει στα Μνημεία Παγκόσμιας Κληρονομιάς της Ουνέσκο.
Εκκλησίες της Τσιλοέ

Οι Εκκλησίες της Τσιλοέ (ισπανικά: "Iglesias de Chiloé") στην Χιλή αποτελούν ένα πολύ ενδιαφέρον φαινόμενο από αρχιτεκτονικής άποψης, καθώς είναι κατασκευασμένες εξολοκλήρου από ξύλο σε ένα νησί γνωστό για το υγρό καιρό του. 
150px|left|thumb|Εσωτερικό Εκκλησίας στην Τσιλοέ

Κατασκευασμένες τους 18ο και 19ο αιώνες, όταν ακόμα το νησί Τσιλοέ ήταν μέρος των Ισπανικών βασιλικών Ιδιοκτησιών, αποτελούν μοναδικό μείγμα της Ευρωπαϊκής Ιησουιτικής κουλτούρας και της τοπικής τέχνης και παραδόσεων, ένα εξαιρετικό παράδειγμα του πολιτισμού Μεστίζο.

Οι εκκλησίες χαρακτηρίστηκαν Μνημείο Παγκόσμιας Κληρονομιάς της UNESCO το 2000.
Άντριεν ντε Βρις

O Άντριεν ντε Βρις ("Adriaen de Vries", περ. 1545 - [15 Δεκεμβρίου] [1626], ορθή προφορά Άντριεν ντε Φρις) ήταν Φλαμανδός γλύπτης, εκπρόσωπος του μανιερισμού, που έζησε κυρίως στην Ιταλία και την κεντρική Ευρώπη. 

Γεννήθηκε περίπου το 1545 στη Χάγη ωστόσο δεν γνωρίζουμε περισσότερες πληροφορίες για τα νεανικά του χρόνια ή την εκπαίδευση του στη γλυπτική. Σύμφωνα με έγγραφα της εποχής, υπήρξε βοηθός στο εργαστήριο του Τζιαμπολόνια στη Φλωρεντία, ενώ την περίοδο από το 1586 έως το 1588 εργάστηκε μαζί με τον Πομπέο Λεόνι στο Μιλάνο. Στη συνέχεια πρόσφερε τις υπηρεσίες του ως γλύπτης στην αυλή του δούκα της Σαβοΐας Κάρολου Εμμανουήλ Α' και περίπου το 1593 εγκαταστάθηκε στην Πράγα, όπου εργάστηκε στην αυλή του προστάτη των τεχνών, αυτοκράτορα Ροδόλφου Β'. Παρέμεινε στην Πράγα μέχρι το θάνατό του, το 1626. 

Στα σημαντικότερα έργα του ντε Βρις περιλαμβάνεται το "Συντριβάνι του Ηρακλή" (1596-1602) στο Άουγκσμπουργκ και τα γλυπτά "Ψυχή με το κουτί της Πανδώρας" (1593), "Ερμής και Ψυχή" (π. 1593, Μουσείο Λούβρου) και "Ο Χριστός στον στύλο", 1613, Βιέννη, Μουσείο Ιστορίας της Τέχνης
.gl

.gl είναι ο top-level domain κωδικός για τη Γροιλανδία στο διαδίκτυο.

Δείτε επίσης: Κατάλογος top-level domains.

Κατηγορία:Γροιλανδία
Κατηγορία:Top-level domains
.cz

.cz είναι ο top-level domain κωδικός για τη Τσεχία στο Διαδίκτυο. Ο κωδικός αυτός χρησιμοποιήθηκε από την Τσεχοσλοβακία μέχρι τη διάσπασή της σε Τσεχία και Σλοβακία.

Δείτε επίσης: Κατάλογος top-level domains.

Κατηγορία:Τσεχία
Κατηγορία:Top-level domains
.ni

.ni είναι ο top-level domain κωδικός για τη Νικαράγουα στο Διαδίκτυο.

Δείτε επίσης: Κατάλογος top-level domains.

Κατηγορία:Νικαράγουα
Κατηγορία:Top-level domains
Ο Λύκος της Wall Street

Ο Λύκος της Wall Street (αγγλικά: "The Wolf of Wall Street") είναι αμερικανική βιογραφική κωμωδία εγκλήματος παραγωγής 2013, σε σκηνοθεσία Μάρτιν Σκορσέζε. Το σενάριο έγραψε ο Τέρενς Γουίντερ και είναι βασισμένο στα απομνημονεύματα του Τζόρνταν Μπέλφορτ. Πρωταγωνιστεί ο Λεονάρντο Ντι Κάπριο στην πέμπτη συνεργασία του με τον Σκορσέζε. Υποδύεται τον Μπέλφορτ, ένα χρηματιστή της Νέας Υόρκης, ο οποίος διευθύνει την επιχείρηση Στράτον Όκμοντ που δραστηριοποιείται στον τομέα της απάτης ασφαλειών και της διαφθοράς στη Γουόλ Στριτ τη δεκαετία του '90. Στην ταινία συμμετέχουν επίσης οι Τζόνα Χιλ και Μάθιου Μακόναχι.

Η ταινία κυκλοφόρησε στους κινηματογράφους στις 25 Δεκεμβρίου 2013 και απέσπασε κυρίως θετικά σχόλια από τους κριτικούς. Βραβεύτηκε με τη Χρυσή Σφαίρα Α' Ανδρικού Ρόλου - Κωμωδία/Μιούζικαλ για την ερμηνεία του Ντι Κάπριο και έλαβε πέντε υποψηφιότητες για Όσκαρ, ανάμεσά τους και για Καλύτερη Ταινία.
Ταμάμ Σαλάμ

Ο Ταμάμ Σαλάμ (Tammam Saeb Salam, αραβικά: تمام صائب سلام) είναι Λιβανέζος πολιτικός, πρωθυπουργός του Λιβάνου από το Φεβρουάριο του 2014 ως τον Δεκέμβριο του 2016. Νωρίτερα υπηρέτησε ως υπουργός Πολιτισμού στην κυβέρνηση του Ιουλίου του 2008 και μέχρι το 2009. Εξελέγη πρωθυπουργός στις 15 Φεβρουαρίου 2014. ήταν επίσης υπηρεσιακός Πρόεδρος του Λιβάνου από τις 25 Μαΐου 2014 ως τις 31 Οκτωβρίου 2016.
Ουαλαϊουέ

Το Ουαλαϊουέ ή Γουαλαϊγουέ (ισπανικά: "Hualaihué", ισπανική : [wailaiˈwe]) είναι μια πόλη και κοινότητα της επαρχίας Παλένα, Περιοχή Los Λάγος, της Χιλής.

Σύμφωνα με την απογραφή του 2002, η κοινότητα Ουαλαϊουέ εκτείνεται σε μια έκταση 2,787.7 χλμ² και είχε 8.273 κατοίκους.

Ως κοινότητα, το Ουαλαϊουέ είναι μια διοικητική διαίρεση του τρίτου επιπέδου της Χιλής που διοικείται από ένα δημοτικό συμβούλιο, διευθύνεται από έναν δήμαρχο ο οποίος εκλέγεται άμεσα κάθε τέσσερα χρόνια.
Χουχουριστής

Ο Χουχουριστής είναι γλαυκόμορφο πτηνό της οικογενείας των Γλαυκιδών, μία από τις κουκουβάγιες που απαντούν και στον ελλαδικό χώρο. Η επιστημονική ονομασία του είδους είναι "Strix aluco" και περιλαμβάνει 11 υποείδη.

Στην Ελλάδα, απαντά το υποείδος "Strix aluco aluco" (Linnaeus, 1758), αλλά με πολύ πιθανή την παρουσία και του υποείδους "Strix aluco sylvatica".

Είναι το κοινότερο είδος ευρωπαϊκής κουκουβάγιας , γνωστό κυρίως για την χαρακτηριστική φωνή του, ίσως την πιο οικεία από τα νυχτοπούλια που, ωστόσο, έχει συνδεθεί με κακοδαιμονίες και προλήψεις σε πολλές από τις περιοχές όπου ζει (βλ. Κουλτούρα).
Ποταμός Νουγκούς

Ο Ποταμός Νουγκούς (Ρωσικά: Нугуш‎, "Nuguš", Μπασκιρικά: Нөгөш, "Nögöş"), επίσης γνωστός ως Ποταμός Μπολσόι Νουγκούς (Ρωσικά: Большой Нугуш, "Boljšoj Nuguš"), είναι ποτάμι στην Δημοκρατία του Μπασκορτοστάν της Ρωσίας. Είναι δεξιός παραπόταμος του Ποταμού Μπελάγια. Έχει μήκος 235 χιλιομέτρων, ενώ η λεκάνη απορροής του καλύπτει 3.820 τετραγωνικά χιλιόμετρα. Ο ποταμός Νουγκούς παγώνει από το πρώτο μισό του Νοεμβρίου και παραμένει παγωμένος μέχρι το δεύτερο μισό του Απριλίου.
Κουνγκ Φου Πάντα

To Κουνγκ Φου Πάντα (Kung Fu Panda) είναι μια αμερικανική κινηματογραφική ταινία κινουμένων σχεδίων δράσης παραγωγής 2008 με παραγωγή από την DreamWorks Animation και διανέμεται από την Paramount Pictures. Η ταινία σκηνοθετήθηκε από τους John Stevenson και Mark Osborne ενώ πρωταγωνιστούν ο Τζακ Μπλακ, ο Ντάστιν Χόφμαν, η Αντζελίνα Τζολί και ο Τζάκι Τσαν. Το Κουνγκ Φου Πάντα έκανε πρεμιέρα στις Ηνωμένες Πολιτείες στις 6 Ιουνίου 2008, κερδίζοντας $ 20,3 εκατομμύρια την ημέρα έναρξης και $ 60,2 εκατομμύρια στο εναρκτήριο Σαββατοκύριακο, με αποτέλεσμα την πρώτη θέση στο box office. Η ταινία έγινε το μεγαλύτερο άνοιγμα της DreamWorks για μια ταινία χωρίς σικουελ, ενώ έγινε η πρώτη σε εισπράξεις κινούμενη ταινία του 2008 παγκοσμίως. Η ταινία προβλήθηκε για πρώτη φορά στο 61ο Φεστιβάλ Κινηματογράφου των Καννών, στις 15 Μαΐου 2008 ενώ προτάθηκε την ίδια χρονιά για το Όσκαρ Καλύτερης Ταινίας Κινουμένων Σχεδίων. Η ιστορία του Κουνγκ Φου Πάντα κατέληξε να γίνει τριλογία με την συνέχεια της πρώτης ταινίας στο Kung Fu Panda 2 και Kung Fu Panda 3.
Ποταμός Μόκβι

Ο Ποταμός Μόκβι (αμπχαζικά: Мықу, γεωργιανά: მდინარე მოქვი) είναι ποταμός στην επαρχία Οτσαμτσίρα της Αμπχαζίας, στην Γεωργία. Έχει μήκος 47 χιλιομέτρων ενώ η λεκάνη απορροής του καλύπτει 336 τετραγωνικά χιλιόμετρα. Σχηματίζεται στις νότιες πλαγιές της οροσειράς Κοντόρι, με υψόμετρο 2.560 μέτρα. Το δέλτα του ποταμού στη Μαύρη Θάλασσα βρίσκεται κοντά στο χωριό Τζουκμούρι. Ο ποταμός Μόκβι τροφοδοτείται από τα χιόνια, τις βροχές και τα υπόγεια ύδατα.
Νουρίτ Πελέντ-Ελχανάν

Η Ισραηλινή Νουρίτ Πελέντ-Ελχανάν ("Nurit Peled-Elhanan"), που γεννήθηκε το 1949, είναι καθηγήτρια πανεπιστημίου και συγγραφέας. Το 1997 η δεκατριάχρονη κόρη της Σμαντάρ έχασε τη ζωή της στη Δυτική Ιερουσαλήμ σε επίθεση αυτοκτονίας ενός Παλαιστινίου.

«Το κοριτσάκι μου σκοτώθηκε επειδή ήταν Ισραηλινή από έναν νεαρό που ήταν καταπιεσμένος και εξοργισμένος σε σημείο που έβαλε τέλος στη ζωή του και ταυτόχρονα διέπραξε φόνο απλά και μόνο επειδή ήταν Παλαιστίνιος. Και οι δύο είναι θύματα της ισραηλινής κατοχής στην Παλαιστίνη. Τώρα το αίμα τους αναμείχθηκε στις πέτρες της Ιερουσαλήμ που ποτέ δεν νοιάστηκαν για το αίμα» είπε η Πελέντ για τον θάνατο της κόρης της. Δεν επέτρεψε στις ισραηλινές αρχές, συμπεριλαμβανομένου του πρωθυπουργού, να παραστούν στην κηδεία.

Κόρη του διάσημου στρατηγού Μάττι Πελέντ, γνωστού για τους αγώνες του υπέρ της ειρήνης και της προόδου, η Νουρίτ Πελέντ-Ελχανάν έγινε σύμβολο για όσους πολεμούν στο Ισραήλ κατά της κατοχής και υπέρ της απελευθέρωσης της Παλαιστίνης.

Είναι επίσης ιδιαίτερα αφοσιωμένη στην αλλαγή νοοτροπίας της ισραηλινής κοινωνίας, ιδίως δε της νέας γενιάς. Το τελευταίο βιβλίο της με τίτλο «Η Παλαιστίνη στα ισραηλινά σχολικά βιβλία: Ιδεολογία και προπαγάνδα στην εκπαίδευση» επισημαίνει την ύπαρξη ενός εκπαιδευτικού μοντέλου στα ισραηλινά σχολεία που ενισχύει τον ρατσισμό αντί την ανοχή και την πολυμορφία. Έχει ασκήσει έντονη κριτική κατά παγκόσμιων ηγετών, όπως ο Τζορτζ Μπους, ο Τόνι Μπλερ και ο Αριέλ Σαρόν, κατηγορώντας τους ότι «μολύνουν τους πολίτες τους με τυφλό φόβο για τους μουσουλμάνους».

Η Πελέντ-Ελχανάν είναι συνιδρύτρια του Δικαστηρίου Russell για την Παλαιστίνη, ενός διεθνούς λαϊκού δικαστηρίου που δημιουργήθηκε το 2009 για να εξετάσει τον ρόλο και τη συνενοχή τρίτων μερών στις παραβιάσεις του διεθνούς δικαίου που διεπράχθησαν από τους Ισραηλινούς κατά του παλαιστινιακού λαού.

Υπερασπίζεται τα δικαιώματα των Παλαιστινίων και ζητεί στήριξη για την εκστρατεία «Μποϊκοτάζ, Αποεπένδυση και Κυρώσεις» (Boycott, Divestment and Sanctions campaign) κατά του Ισραήλ μέχρι να συμμορφωθεί με το διεθνές δίκαιο και να σεβαστεί τα δικαιώματα των Παλαιστινίων.

Το 2001, το Ευρωπαϊκό Κοινοβούλιο απένειμε στην Πελέντ-Ελχανάν το Βραβείο Ζαχάρωφ. Η Πελέντ-Ελχανάν είναι ιδιαιτέρως δραστήρια όσον αφορά την υπεράσπιση των παιδιών της Παλαιστίνης και του δικαιώματός τους στην εκπαίδευση και τα έχει υποστηρίξει σθεναρά σε εκδηλώσεις του Δικτύου Βραβείου Ζαχάρωφ και σε συνεδριάσεις με το Ευρωπαϊκό Κοινοβούλιο, μεταξύ άλλων στην Ιερουσαλήμ. Μετά τη σύγκρουση στη Γάζα το 2014, η Πελέντ-Ελχανάν, σε μια συναισθηματικά φορτισμένη ομιλία σε ακρόαση της Υποεπιτροπής Ανθρωπίνων Δικαιωμάτων σχετικά με την κατάσταση των παιδιών σε ένοπλες συγκρούσεις, κατηγόρησε το Ισραήλ για ολοκαύτωμα με θύματα τους Παλαιστινίους της Γάζας.

Μαζί με άλλες δύο κατόχους του Βραβείου Ζαχάρωφ, τη Σαλιμά Γκεζαλί και την Τασλίμα Νασρίν, η Πελέντ-Ελχανάν δημοσίευσε επίσης ένα άρθρο γνώμης με το οποίο καλούνται «οι ηγέτες και εκπρόσωποι της ΕΕ να ενθαρρύνουν ενεργά και ανοιχτά την Παλαιστινιακή Αρχή να προσχωρήσει στο Διεθνές Ποινικό Δικαστήριο».
9885 Linux

Ο 9885 Linux είναι αστεροειδής της Κύριας Ζώνης που ανακαλύφθηκε από το Spacewatch στις 12 Οκτωβρίου 1994 και ανήκει στην οικογένεια της Εστίας. Ονομάστηκε έτσι από τον ομώνυμο πυρήνα λειτουργικού συστήματος.
Πίτερ φαν Άφοντ

Ο Πίτερ φαν Άφοντ (φλαμανδικά: Pieter van Avont, αναφερόμενος και ως "Peeter van Avont", (1600–1652) ήταν Φλαμανδός ζωγράφος, σχεδιαστής και χαράκτης της περιόδου του μπαρόκ.
Α΄ κατηγορία πετοσφαίρισης ανδρών Κύπρου 2007-08

Η Α΄ κατηγορία πετοσφαίρισης ανδρών Κύπρου 2007-08 ήταν η 31η έκδοση της Α΄ κατηγορίας πετοσφαίρισης της Κύπρου υπό την αιγίδα της Κυπριακή Ομοσπονδία Πετοσφαίρισης. Το πρωτάθλημα κέρδισε η Ανόρθωση για 14η φορά στην ιστορία της.
Μπόχουσλαβ Σομπότκα

Ο Μπόχουσλαβ Σομπότκα ("Bohuslav Sobotka", 23 Οκτωβρίου 1971-) είναι Τσέχος πολιτικός , ο οποίος διετέλεσε πρωθυπουργός της χώρας από τις 29 Ιανουαρίου 2014 ως τις 13 Δεκεμβρίου 2017. Είναι, επίσης, ηγέτης του Τσεχικού Σοσιαλδημοκρατικού Κόμματος από τις 29 Μαΐου 2010. Εξελέγη για πρώτη φορά στη Βουλή των Αντιπροσώπων της Τσεχικής Δημοκρατίας το 1996. Από το 2002 μέχρι το 2006 διετέλεσε υπουργός Οικονομικών της Τσεχίας. Διετέλεσε, επίσης, αναπληρωτής πρωθυπουργός τις περιόδους 2003-2004 και 2005-2006.

Μετά την παραίτηση του Γίρι Πάρουμπεκ από τη θέση του ηγέτη του Τσεχικού Σοσιαλδημοκρατικού Κόμματος ύστερα από τις εκλογές του 2010, ο Σομπότκα έγινε υπηρεσιακός ηγέτης του κόμματος, θέση στην οποία βρέθηκε και μετά την παραίτηση του Στάνισλαβ Γκρος από τις 26 Απριλίου 2005 μέχρι τις 13 Μαΐου 2006. Στις 18 Μαρτίου 2011 ορίστηκε επισήμως ως πρόεδρος του κόμματος.

Στην κυβέρνησή του συμμετέχουν, εκτός από το Τσεχικό Σοσιαλδημοκρατικό Κόμμα, και τα κόμματα Δράση Δυσαρεστημένων Πολιτών 2011 και Χριστιανική και Δημοκρατική Ένωση-Τσεχοσλοβάκικο Λαϊκό Κόμμα.

O Σομπότκα στις 2 Μαΐου 2017 ανακοίνωσε ότι θα παραιτηθεί εξαιτίας της ασυμφωνίας του με τον υπουργό Οικονομικών Αντρέι Μπάμπις. Ωστόσο στις 5 Μαΐου 2017 ανακάλεσε την απόφασή του και αντί να παραιτηθεί, απέπεμψε τον υπουργό Οικονομικών.
Πίβα

Ο Πίβα ("σερβικά : Пива") είναι ποταμός του Μαυροβουνίου που έχει τις εκβολές του στην Βοσνία και Ερζεγοβίνη. Στο πεδίο Σκεπάν μαζί με τον ποταμό Τάρα ενώνονται και δημιουργούν τον Ντρινα. 

Προέρχεται από τις πηγές στα βουνά "Σινιάκ Γκολίι" κοντά στην Μονή Πίβα. Πριν από τη δημιουργία της τεχνητής λίμνης Πίβα κυλούσε παράλληλα με τον ποταμό Πίβσκο σε απόσταση 34 χιλιομέτρων. Ο Πίβα έχει 120 χιλιόμετρα μήκος και στο βουνό Πίβα σχηματίζει βαθύ φαράγγι.

Το φαράγγι είναι 33 χιλιόμετρα μήκος μέχρι και 1.200 μέτρα βάθος και το ποτάμι έχχει μεγάλη ορμή που χρησιμοποιείται για τον υδροηλεκτρικό σταθμό Πίβα ο οποίος κατασκευάστηκε το 1975. Το φράγμα είναι 220 μέτρα ύψος και είναι ένα από τα μεγαλύτερα στην Ευρώπη. Το φράγμα δημιουργεί την λίμνη Πίβα με έκταση 12,5 τετραγωνικά χλμ σε υψόμετρο 675 μέτρα και 188 μέτρα βάθος, η οποία έχει πλημμυρίσει το παλιό μοναστήρι Πίβα του 16ου αιώνα, το μοναστήρι μεταφέρθηκε σε μια νέα θέση. 

Η λεκάνη απορροής του ποταμού καλύπτει μια έκταση από 1.270 τετραγωνικά χλμ και ανήκει στη λεκάνη της Μαύρης Θάλασσας. Ο Πίβα σε μεγάλο τμήμα του είναι πλωτός.
Γουέστ Σάιντ Στόρι

Η ταινία Γουέστ Σάιντ Στόρι ("West Side Story") είναι μιούζικαλ παραγωγής 1961, σε σκηνοθεσία Ρόμπερτ Γουάιζ και Τζερόμ Ρόμπινς. Πρωταγωνιστές της ταινίας είναι οι Νάταλι Γουντ, Ρίτσαρντ Μπέιμερ, Ρίτα Μορένο, Τζορτζ Τσακίρης και Ρας Τάμπλιν. Η ταινία είναι βασισμένη στο ομώνυμο μιούζικαλ που ανέβηκε το 1957 στο Μπρόντγουεϊ, το οποίο έχει ως πηγή έμπνευσης το θεατρικό έργο του Ουίλλιαμ Σαίξπηρ "Ρωμαίος και Ιουλιέτα". Η ταινία γυρίστηκε σε φιλμ Super Panavision 70 με διευθυντή φωτογραφίας τον Ντάνιελ Φαπ.

Μετά την προβολή της η ταινία έλαβε την εύνοια τόσο των κριτικών όσο και του κοινού και έγινε η δεύτερη εμπορικότερη της χρονιάς στις Η.Π.Α., έλαβε 11 υποψηφιότητες και απέσπασε 10 βραβεία Όσκαρ μεταξύ των οποίων και Όσκαρ Καλύτερης Ταινίας .

Το 1997 η ταινία επελέγη από τη Βιβλιοθήκη του Αμερικάνικου Κογκρέσου ως τμήμα του Εθνικού Μητρώου Κινηματογράφου ως πολιτιστικά, ιστορικά και αισθητικά σημαντική.
Ντέιβιντ Ίρβινγκ

Ο Ντέιβιντ Ίρβινγκ ("David John Cawdell Irving", 24 Μαρτίου 1938) είναι Άγγλος αρνητής του Ολοκαυτώματος και συγγραφέας που έχει γράψει για τη στρατιωτική και πολιτική ιστορία του Β' Παγκοσμίου Πολέμου, με έμφαση στη Ναζιστική Γερμανία. Στα έργα του ισχυρίστηκε ότι ο Χίτλερ δεν γνώριζε για την εξόντωση των Εβραίων ή, αν γνώριζε, αντιτάχθηκε σε αυτήν, στηριζόμενος στο ότι δεν έχει βρεθεί συγκεκριμένη ιδιόχειρη διαταγή εξόντωσης από τον ίδιο τον Χίτλερ. Αν και οι ρεβιζιονιστικές απόψεις του Ίρβινγκ για τον Δεύτερο Παγκόσμιο Πόλεμο δεν είχαν ληφθεί ποτέ σοβαρά από τους καθιερωμένους ιστορικούς, αναγνωριζόταν κάποτε για τη γνώση του για τη Ναζιστική Γερμανία και για την ικανότητά του να ανακαλύπτει νέα ιστορικά έγγραφα.

Ο Ίρβινγκ περιθωριοποίησε τον εαυτό του το 1988 όταν, με βάση την ανάγνωση της ψευδοεπιστημονικής έκθεσης Leuchter, άρχισε να υιοθετεί την άρνηση του Ολοκαυτώματος, αμφισβητώντας συγκεκριμένα ότι οι Εβραίοι δολοφονήθηκαν με θανατηφόρα αέρια στο στρατόπεδο εξόντωσης του Άουσβιτς.

Η φήμη του Ίρβινγκ ως ιστορικού απαξιώθηκε όταν, κατά τη διάρκεια μιας αποτυχημένης υπόθεσης δυσφήμισης που κατέθεσε εναντίον της Αμερικανίδας ιστορικού Ντέμπορα Λίπσταντ (Deborah Lipstadt) και του εκδοτικού οίκου Penguin Books, αποδείχτηκε ότι σκόπιμα παραποίησε ιστορικά στοιχεία για την προώθηση της άρνησης του Ολοκαυτώματος. Το αγγλικό δικαστήριο διαπίστωσε ότι ο Ίρβινγκ ήταν ενεργός αρνητής του Ολοκαυτώματος, αντισημίτης και ρατσιστής, ο οποίος «για δικούς του ιδεολογικούς λόγους, επίμονα και εσκεμμένα παραποίησε και διαστρέβλωσε ιστορικά στοιχεία». Επιπλέον, το δικαστήριο διαπίστωσε ότι τα βιβλία του Ίρβινγκ είχαν παραμορφώσει την ιστορία του ρόλου του Αδόλφου Χίτλερ στο Ολοκαύτωμα για να απεικονίσουν τον Χίτλερ με ευνοϊκό τρόπο.

Στις 11 Νοεμβρίου 2005 συνελήφθη, στη Νότια Αυστρία, βάσει ενός εντάλματος που είχε εκδοθεί για διαλέξεις, στις οποίες είχε χαρακτηρίσει τους θαλάμους αερίων του Άουσβιτς και τον θάνατο έξι εκατομμυρίων Εβραίων "ως ψέματα".
Τον Απρίλιο του 2003 επισκέφθηκε την Ελλάδα, για να παρουσιάσει το δίτομο βιβλίο του ο "Πόλεμος του Χίτλερ". Η διάλεξη έγινε στο Πολεμικό Μουσείο Αθηνών, ενώ παρόντες ήταν ο βουλευτής και πρώην υπουργός της Νέας Δημοκρατίας, Βύρων Πολύδωρας.
Sabbat

Οι Sabbat ήταν βρετανικό thrash metal συγκρότημα, το οποίο δημιουργήθηκε στο Νότιγχαμ της Αγγλίας το 1985 και μέχρι το 1991 κυκλοφόρησε τρία άλμπουμ, πριν διαλυθεί. Επανενώθηκε το 2006, όντας ενεργό για οκτώ χρόνια, χωρίς να κυκλοφορήσει νέο υλικό.
Ποταμός Μαουγίν

Ο Ποταμός Μαουγίν (ισπανικά: "Río Maullín") είναι ποταμός της Χιλής και βρίσκεται στην Περιφέρεια Λος Λάγος. Ο ποταμός πηγάζει ως εκροή της Λίμνης Γιανκίουε και ρέει γενικά προς νοτιοδυτικά, εκβάλλοντας στον Κόλπο του Κορονάδος. Ο ποταμός εξερευνήθηκε για πρώτη φορά εκτενώς το 1856 και 1857 από τους αξιωματικούς του χιλιανού ναυτικού.
Μικρή φρεγάτα

Η Μικρή φρεγάτα είναι θαλάσσιο πελαγικό πτηνό της οικογενείας των Φρεγατιδών, που απαντά στις τροπικές περιοχές του Ειρηνικού και του Ινδικού, αλλά και σε μικρό τμήμα του Ατλαντικού Ωκεανού (βλ. Γεωγραφική εξάπλωση). Η επιστημονική ονομασία του είδους είναι "Fregata ariel" και περιλαμβάνει 3 υποείδη.
La Raza

La Raza είναι ο τίτλος του έκτου στούντιο άλμπουμ του αμερικανικού heavy metal συγκροτήματος Armored Saint, το οποίο κυκλοφόρησε στις 16 Μαρτίου του 2010 μέσω της δισκογραφικής εταιρείας Metal Blade Records.

Αυτή ήταν η πρώτη κυκλοφορία του συγκροτήματος μετά την συλλογή ""Nod to the Old School" του 2001, αφού στο ενδιάμεσο διάστημα ο Τζόι Βέρα εντάχθηκε στους Anthrax από το 2004 μέχρι το 2005, όταν και αποχώρησε από το thrash metal συγκρότημα μαζί με τον Τζον Μπους.

Οι Armored Saint έδωσαν μία συναυλία το 2005 και την επόμενη χρονιά πραγματοποίησαν μία περιοδεία, την πρώτη μετά από πέντε χρόνια. Το φθινόπωρο του 2009, επέστρεψαν στο στούντιο για να ηχογραφήσουν το "La Raza"".

Οι κριτικές για το άλμπουμ υπήρξαν θετικές, με το "Allmusic" να το βαθμολογεί με τέσσερα αστέρια με άριστα τα πέντε, το γερμανικό "Metal Hammer" με 6 / 7, ανακηρύσσοντας το "άλμπουμ του μήνα", το "PopMatters" με 7 / 10, το "Metal Storm" με 6,9 / 10 και το "Blabbermouth" με 7,5 / 10.
Μεγαλόπρεπη φρεγάτα

Η Μεγαλόπρεπη φρεγάτα είναι θαλάσσιο πελαγικό πτηνό της οικογενείας των Φρεγατιδών, που απαντά στις τροπικές και υποτροπικές περιοχές του Ατλαντικού και του Ειρηνικού, εκατέρωθεν της αμερικανικής ηπείρου (βλ. Γεωγραφική εξάπλωση). Η επιστημονική ονομασία του είδους είναι "Fregata magnificens" και δεν περιλαμβάνει υποείδη. 
*Η μεγαλόπρεπη φρεγάτα είναι το μεγαλύτερο από τα 5 σωζόμενα είδη φρεγατών (βλ. Μορφολογία), αλλά το λιγότερο " πελαγικό" ("pelagic").
*Vickery, JA; Brooke, M de L (1994). "The kleptoparasitic interactions between Great Frigatebirds and Masked Boobies on Henderson Island, South Pacific", Condor 96 (2): 331–340. JSTOR 1369318
Τσαρλς Τάουνσεντ

Ο Σερ Τσαρλς Τάουνσεντ (Sir Charles Vere Ferrers Townshend) (1861 - 1924) ήταν Άγγλος υποστράτηγος, στον Α' Π.Π. και μετέπειτα πολιτικός. Το όνομά του συνδέθηκε σε μία από τις μεγαλύτερες πανωλεθρίες του βρετανικού στρατού στον Α' Π.Π. στο μέτωπο της Μεσοποταμίας, όταν αναγκάσθηκε μετά από πολιορκία να παραδώσει τα όπλα σε Οθωμανούς στρατηγούς και ο ίδιος και όλη η μεραρχία του να συρθούν αιχμάλωτοι πολέμου.
Ισλαμικό Κράτος

300px|thumb|Οι βλέψεις του Ισλαμικού Κράτους.
μικρογραφία|δεξιά|Ο Ύμνος του Ισλαμικού Κράτους
Το αυτοαποκαλούμενο Ισλαμικό Κράτος (αραβικά:الدولة الإسلامية, αντ-νταουλάτ αλ-ισλαμίγια), αρχικά γνωστό ως (ΙSIS) Ισλαμικό Κράτος του Ιράκ και του Λεβάντε (ο όρος "«Λεβάντε»" αναφέρεται επίσης ως "«Ανατολής»", "«Συρίας»" ή "«Αλ-Σαμ»") και Νταές, το αντίστοιχο ακρώνυμο στα Αραβικά (داعش‎, Daesh), είναι μια ενεργή τζιχαντιστική τρομοκρατική οργάνωση του Ιράκ και της Συρίας. Στις 29 Ιουνίου 2014, το ISIS άλλαξε το όνομά του σε Ισλαμικό κράτος και κήρυξε μονομερώς την ίδρυση χαλιφάτου, σε μια έκταση που περιέχει περιοχές της Συρίας και του Ιράκ, ορίζοντας στη θέση του «χαλίφη» και "«ηγέτη των απανταχού μουσουλμάνων»" τον επικεφαλής της, Αμπού Μπακρ αλ-Μπαγκντάντι (γνωστό έκτοτε ως «Χαλίφης Ιμπραήμ»). Στους στόχους της οργάνωσης είναι η περαιτέρω εξάπλωση του «χαλιφάτου» μελλοντικά σε περιοχές στον Λίβανο, όπου έχει πραγματοποιήσει στο παρελθόν τρομοκρατική επίθεση, την Ιορδανία, το Ισραήλ, την Παλαιστίνη, το Κουβέιτ, την Τουρκία και την Κύπρο. 

Η ίδρυση της οργάνωσης στα πρώτα χρόνια του πολέμου του Ιράκ, ενώ ανέπτυξε δεσμούς με την Αλ Κάιντα. Αργότερα η οργάνωση εμπλέχτηκε και στον Συριακό Εμφύλιο Πόλεμο. Η κεντρική διοίκηση της Αλ Κάιντα, τον Φεβρουάριο του 2014, αποκήρυξε την οργάνωση Ισλαμικό Κράτος του Ιράκ και της Ανατολής, εξαιτίας της σύγκρουσης της τελευταίας με την Αλ Νούσρα, παρακλάδι της Αλ Κάιντα στη Συρία. Η σύνθεση των μελών της προέρχεται από πολλές παραστρατιωτικές οργανώσεις, όπως την Αλ Κάιντα του Ιράκ, το Συμβούλιο της Σούρα των Μουτζαχεντίν και άλλες. Αυτά τα μέλη πρεσβεύουν στην πλειοψηφία τους το Χαριτζιτικό Ισλάμ.
Για μια γυναίκα και ένα αυτοκίνητο

Το «Για μια γυναίκα και ένα αυτοκίνητο» είναι μια ελληνική κωμική - αισθηματική τηλεοπτική σειρά παραγωγής 2001-2002, που προβλήθηκε από τον τηλεοπτικό σταθμό ΑΝΤ1. Το σενάριο της σειράς είναι του Βασίλη Σπηλιόπουλου, ενώ η σκηνοθεσία του Μανούσου Μανουσάκη.

Τη μουσική της σειράς έγραψε ο Μανώλης Μανουσάκης, ενώ το τραγούδι τίτλων της σειράς, αλλά και τα τραγούδια που συμπεριλαμβάνονται στα επεισόδια, ερμηνεύει η Γεωργία Βεληβασάκη, η οποία δάνεισε τη φωνή της στην πρωταγωνίστρια της σειράς, Λίνα Σακκά, που υποδυόταν μια λαϊκή τραγουδίστρια. Εκτός από το ομότιτλο τραγούδι, το soundtrack της σειράς περιλαμβάνει και δύο άλλα τραγούδια σε στίχους Ελένης Γιαννατσούλια: το "Μαϊστράλι" και το "Λόγια της καρδιάς".

Η σειρά προβλήθηκε για μία τηλεοπτική σεζόν, το 2001-2002, σημειώνοντας επιτυχία και ολοκληρώθηκε έπειτα από 33 επεισόδια, ενώ από τότε έχει επαναπροβληθεί αρκετές φορές από τον σταθμό, μέχρι και το 2017.
Welicoruss

Welicoruss είναι Symphonic Black Metal / Pagan μπάντα από το Νοβοσιμπίρσκ, μια πόλη στη Σιβηρία, Ρωσία.
Τριμούρτι

Η ονομασία Τριμούρτι (ΔΦΑ: /trɪˈmʊərti/, Σανσκριτικά: त्रिमूर्तिः μτφ: "τρείς μορφές") αναφέρεται στην έννοια του Ινδουισμού όπου τα κοσμολογικά φαινόμενα της δημιουργίας, συντήρησης, και καταστροφής, προσωποποιούνται με τις μορφές του δημιουργού Βράχμα, του διατηρητή Βισνού, και του καταστροφέα Σίβα.
Hard Again

Hard Again είναι ο τίτλος του άλμπουμ του Αμερικανού blues καλλιτέχνη Μάντι Γουότερς, το οποίο κυκλοφόρησε στις 10 Ιανουαρίου του 1977 μέσω της δισκογραφικής εταιρείας "Blue Sky".
Γκασπάρ φαν ντεν Χούκε

Ο Γκασπάρ φαν ντεν Χούκε (φλαμανδικά: Gaspar van den Hoecke, περ. 1585 – μετά το 1648) ήταν Φλαμανδός ζωγράφος της τεχνοτροπίας μπαρόκ, ο οποίος φιλοτεχνούσε μικρών διαστάσεων πίνακες (αποκαλούνται "cabinet paintings") επηρεασμένους από την τεχνοτροπία του Φρανς Φράνκεν ΙΙ. Οι γιοι του Ρόμπερτ φαν ντεν Χούκε και Γιαν φαν ντεν Χούκε έγιναν επίσης ζωγράφοι.

Ο φαν ντεν Χούκε σπούδασε υπό τον Γιουλιάαν Τένιερς και έγινε «Δάσκαλος» στη Συντεχνία του Αγίου Λουκά της Αμβέρσας το 1603. Στα πρώτα του έργα υπάρχουν ακόμη οι τάσεις του μανιερισμού, που ήσαν ακόμη δημοφιλείς κατά τις αρχές του 17ου αιώνα, αλλά αργότερα οι επιρροές του Πέτερ Πάουλ Ρούμπενς και του Καραβατζισμού είναι εμφανείς στα έργα του.

Πρόσφατα (2015) ο πίνακάς του με τίτλο "Kruisafname" προσφέρθηκε προς πώληση από τον έμπορο έργων τέχνης Kunstkringloop. Με αρχική τιμή 12.000, είναι ο ακριβότερος πίνακας που πωλείται online στην Ολλανδία.
NGC 6229

To NGC 6229 είναι σφαιρωτό σμήνος στον αστερισμό Ηρακλή. Κατατάσσεται ως GC(v)B στο σχήμα μορφολογικής ταξινόμησης και το ανακάλυψε ο αστρονόμος Ουίλιαμ Χέρσελ στις 12 Μαΐου 1787. Το συγκεκριμένο σμήνος απέχει περίπου 100.000 έτη φωτός από το Ηλιακό Σύστημα.<ref name="NASA/IPAC"></ref><ref name="NGC/IC"></ref>
Sweet Child O' Mine

To Sweet Child O' Mine είναι τραγούδι του αμερικανικού Rock συγκροτήματος Guns N' Roses, το οποίο συμπεριλήφθηκε στο ντεμπούτο δίσκο τους "Appetite for Destruction", το 1987. Επίσης, κυκλοφόρησε και single, το τρίτο από αυτόν τον δίσκο. Η μουσική γράφτηκε από τον Slash και τον Izzy Stradlin, ενώ οι στίχοι από τον Axl Rose. Ουσιαστικά, το άκρως δημοφιλές riff του τραγουδιού, ήταν μία κιθαριστική άσκηση του Slash, που μόλις την άκουσαν οι υπόλοιποι άρχισαν να δουλεύουν επάνω της. Στιχουργικά το κομμάτι είναι κατά βάση ερωτικό.

Το single σημείωσε εισπρακτική επιτυχία, φτάνοντας στην κορυφή των αμερικανικών "Billboard Hot 100" κι έτσι έγινε το πρώτο αλλά και το τελευταίο single του σχήματος που πιάνει εκεί την κορυφή. Στα βρετανικά chart έφτασε το νούμερο 6. Στις ΗΠΑ έγινε δις χρυσό και μία πλατινένιο πουλώντας 4,126,000 αντίτυπα. Για την προώθηση του τραγουδιού το συγκρότημα είχε κυκλοφορήσει και video clip, το οποίο υπάρχει και σε μία εναλλακτική εκδοχή του, που είναι όλο ασπρόμαυρο και με διαφορετικά πλάνα.

Το τραγούδι θεωρείται ένα από τα πιο σπουδαία τραγούδια του σχήματος, έχοντας διακριθεί πολλάκις από περιοδικά, sites και τηλεοπτικούς σταθμούς. Συγκεκριμένα, το περιοδικό "Rolling Stone" στη λίστα του με τα 500 Σπουδαιότερα Τραγούδια όλων των εποχών, το κατέταξε στην 198η θέση. Ιδιαίτερα γνωστό θεωρείται και το riff του κομματιού το οποίο κι αυτό έχει διακριθεί αναλόγως. Σε μία ψηφοφορία του BBC, οι ακροατές ψήφισαν το riff ως το "Καλύτερο Κιθαριστικό Riff όλων των εποχών".
NGC 520

Το NGC 520 είναι ζεύγος συγκρουόμενων γαλαξιών το οποίο απέχει περίπου 100 εκατομμύρια έτη φωτός από το ηλιακό σύστημα και βρίσκεται στον αστερισμό Ιχθύων. Το ανακάλυψε ο αστρονόμος Ουίλιαμ Χέρσελ στις 13 Δεκεμβρίου 1784.
Η ζωή ενός ανθρώπου

Η ταινία "Η ζωή ενός ανθρώπου" (πρωτότυπος τίτλος Lust for Life) είναι βιογραφικό δράμα παραγωγής 1956 σε σκηνοθεσία Βινσέντε Μινέλι. Η ταινία είναι κινηματογραφική μεταφορά του μυθιστορήματος του Έρβιν Στόουν με θέμα τη ζωή του μεγάλου ζωγράφου Βίνσεντ βαν Γκογκ, που κυκλοφόρησε το 1934. Η διασκευή του μυθιστορήματος για τη μεγάλη οθόνη έγινε από τον Νόρμαν Κόργουιν. Πρωταγωνιστές της ταινίας είναι ο Κερκ Ντάγκλας στο ρόλο του Βαν Γκογκ, ο Άντονι Κουίν στο ρόλο του Πολ Γκογκέν και ο Τζέιμς Ντόναλντ στο ρόλο του αδελφού του Βαν Γκογκ, Θίο.

Η ταινία προτάθηκε τέσσερα βραβεία Όσκαρ, μεταξύ των οποίων και για Όσκαρ Α' Ανδρικού και Β' Ανδρικού Ρόλου και χάρισε στον Άντονι Κουίν το δεύτερό του Όσκαρ Β' Ανδρικού Ρόλου.
Τζέισον Κούμας

Ο Τζέισον Κούμας (γεννημένος στις 25 Σεπτεμβρίου 1979) είναι Ουαλός πρώην επαγγελματίας ποδοσφαιριστής, ο οποίος στην διάρκεια της καριέρας του αγωνίστηκε για λογαριασμό των Τρανμίρ Ρόβερς, Κάρντιφ Σίτι, Γουέστ Μπρόμιτς Άλμπιον και Γουίγκαν Αθλέτικ. Ο Κούμας είναι ελληνοκυπριακής καταγωγής και πρώην Ουαλός διεθνής.

Συμπεριελήφθη στην κορυφαία ομάδα της Φούτμπολ Λιγκ Τσάμπιονσιπ για τις σεζόν 2005–06 και 2006–07.
Bloodlands

Bloodlands: Europe Between Hitler and Stalin (ελληνικός τίτλος: "Αιματοβαμμένες χώρες. Η Ευρώπη μεταξύ Χίτλερ και Στάλιν") είναι τίτλος βιβλίου, συγγραφέας του οποίου είναι ο ιστορικός Τίμοθυ Σνάιντερ (Timothy D. Snyder), καθηγητής του Πανεπιστημίου του Γέιλ. Η πρώτη έκδοση του βιβλίου έγινε το 2010 από τις εκδόσεις Basic Books. Το βιβλίο εξετάζει το πολιτικό, πολιτισμικό και ιδεολογικό πλαίσιο κάτω από το οποίο τα καθεστώτα της Σοβιετικής Ένωσης του Ιωσήφ Στάλιν και της Ναζιστικής Γερμανίας του Αδόλφου Χίτλερ διέπραξαν μαζικές δολοφονίες περίπου 14 εκατομμυρίων αμάχων μεταξύ των ετών 1933 και 1945, τις περισσότερες από αυτές έξω από τα στρατόπεδα θανάτου του Ολοκαυτώματος. Οι δολοφονίες διαπράχθηκαν σε συγκεκριμένα εδάφη, "bloodlands", που περιλαμβάνονται στα σύγχρονα κράτη της Πολωνίας, Ουκρανίας, Λευκορωσίας, Ρωσίας και των Βαλτικών Δημοκρατιών. Θέση του Σνάιντερ είναι ότι σ' αυτή την περιοχή πραγματοποιήθηκε η αλληλεπίδραση των ολοκληρωτικών καθεστώτων του Στάλιν και του Χίτλερ, η οποία είχε ως αποτέλεσμα τη χειρότερη αιματοχυσία που είδε ποτέ η δυτική ιστορία. Γιατί, παρά τους αντικρουόμενους σκοπούς τους, τα δύο καθεστώτα είχαν ομοιότητες, πράγμα που, όπως παρατηρεί, επέτρεψε αλληλεπιδράσεις, οι οποίες ενίσχυσαν την καταστροφή και τη δυστυχία που υπέστησαν οι άμαχοι. Κάνοντας χρήση πολλών νέων πρωτογενών και δευτερογενών πηγών από την Ανατολική Ευρώπη, ο Σνάιντερ υποστηρίζει διά της ακαδημαϊκής ιστοριογραφίας πολλά τμήματα της ιστορίας που υπήρξαν αντικείμενο λήθης ή πλημμελούς μνήμης και κατανόησης και τονίζει ιδιαιτέρως ότι τα περισσότερα θύματα θανατώθηκαν έξω από τα στρατόπεδα συγκέντρωσης των αντίστοιχων καθεστώτων.. Επιπροσθέτως, ο Σνάιντερ εκτιμά ότι οι Ναζί ήταν υπεύθυνοι για διπλάσιες δολοφονίες αμάχων από αυτές που διέπραξε το καθεστώς του Στάλιν.
Το βιβλίο κέρδισε πολλές θετικές κριτικές και θεωρήθηκε "αναθεωρητική ιστορία του καλύτερου είδους". Τιμήθηκε, επίσης, με πολλά βραβεία, μεταξύ των οποίων και το Βραβείο Χάνα Άρεντ (Hannah Arendt Prize) για την πολιτική σκέψη (2013). Η ελληνική έκδοση του βιβλίου κυκλοφορεί από τις 13 Νοεμβρίου 2017 με τίτλο "Αιματοβαμμένες Χώρες: Η Ευρώπη μεταξύ Χίτλερ και Στάλιν" από τις Εκδόσεις Παπαδόπουλος.
Αλ Μασουντί

Ο Αλ Μασουντί, ή "Αμπού αλ Χασάν Αλί ιμπν αλ Χουσεΐν Μασουντί", όπως είναι το πλήρες όνομά του (Αραβικά:أبو الحسن علي بن الحسين بن علي المسعودي), (Βαγδάτη 896 – Κάιρο 956) ήταν Άραβας συγγραφέας, ιστορικός, γεωγράφος και περιηγητής. Αναφέρεται ενίοτε ως ο Ηρόδοτος των Αράβων.

Ο Αλ Μασουντί ήταν από τους πρώτους ιστοριογράφους που συνδύασαν την ιστορία και την επιστημονική γεωγραφία σε έργο μεγάλης κλίμακας "Χρυσοφόροι τόποι και ορυχεία πολύτιμων λίθων" (, Muruj adh-dhahab wa ma'adin al-jawhar) και παγκόσμιας ιστορίας.
NGC 5707

Ο NGC 5707 είναι σπειροειδής γαλαξίας στον αστερισμό Βοώτη. Βρίσκεται περίπου 2 λεπτά της μοίρας δυτικά-νοτιοδυτικά του αστέρα HD 128941 (SAO 29224, 7 mag). Στο βόρειο άκρο του είναι ένας άλλος, πολύ λιγότερο φωτεινός γαλαξία, ο PGC 52269 που ενδέχεται να είναι αντικείμενο υποβάθρου.
Ο NGC 5707 ανακαλύφθηκε το 1878 από τον αστρονόμο Λιούις Α. Σουίφτ (Lewis A. Swift) και καταγράφτηκε αργότερα στον Νέο Γενικό Κατάλογο από τον Γιόχαν Ντράιερ (Johan Dreyer).
Ζντράβκο Τόλιμιρ

Ο Ζντράβκο Τόλιμιρ ("Zdravko Tolimir", 27 Νοεμβρίου 1948 – 9 Φεβρουαρίου 2016) ήταν Σερβοβόσνιος στρατιωτικός διοικητής και εγκληματίας πολέμου καταδικασμένος για γενοκτονία, συνωμοσία για διάπραξη γενοκτονίας, εξόντωση, δολοφονία, δίωξη εθνικών ομάδων και εξαναγκασμένη μεταφορά. Ο Τόλιμιρ ήταν ο διοικητής του Στρατού της Σερβικής Δημοκρατίας της Βοσνίας κατά τη διάρκεια του πολέμου της Βοσνίας. Ήταν ο επικεφαλής των υπηρεσιών Πληροφοριών και Ασφαλείας του Σερβοβοσνιακού στρατού και έδινε αναφορά κατευθείαν στον διοικητή, Στρατηγό Ράτκο Μλάντιτς. 

Πέθανε το 2016 ενώ εξέτιε ισόβια ποινή για εγκλήματα πολέμου στη φυλακή του στο Σεβένινγκεν.
Κάρελ Ρομπετίν

Ο Κάρελ Ρομπετίν ("λατινικό αλφάβητο : Karel Ardelt Fuchs Robětín")(8 Ιανουαρίου,Πράγα Αυστροουγγαρία - 14 Φεβρουαρίου 1978 Τσερνοζίτσε Τσεχοσλοβακία), είναι Τσεχοσλοβάκος πρώην πρωταθλητής του Χόκεϊ επί πάγου και της αντισφαίρισης. Αγωνίστηκε για την Βοημία σε δύο Ολυμπιακούς Αγώνες, και στο Κύπελλο Ντέιβις όπου αντιπροσώπευσε την Τσεχοσλοβακία.
Blackthorne

To Blackthorne (κυκλοφορημένο ως Blackhawk σε κάποιες ευρωπαϊκές χώρες) είναι ένα βιντεοπαιχνίδι πλατφόρμας, που αναπτύχθηκε από τη Blizzard και κυκλοφόρησε από την Interplay Entertainment, για το SNES και MS-DOS, το 1994. Το εξώφυλλο κυκλοφορίας για το SNES, σχεδιάστηκε από τον Τζιμ Λι. Μετά την αρχική του κυκλοφορία, κυκλοφόρησε και για άλλες κονσόλες, όπως το 32X και το Game Boy Advance. Το παιχνίδι έλαβε καλές ή και πολύ καλές κριτικές, μάλιστα το περιοδικό "Electronic Gaming Monthly", το είχε ονομάσει "Βιντεοπαιχνίδι του Μήνα".
Sunset Riders

Το Sunset Riders (ιαπωνικά: "サンセットライダーズ" , χέπμπορν: "Sansetto Raidāzu") είναι ένα side-scrolling run and gun βιντεοπαιχνίδι, που αναπτύχθηκε και κυκλοφόρησε από την Konami, για arcade, σε JAMMA σύστημα, το 1991. Το παιχνίδι τοποθετείται στην Άγρια Δύση και η πλοκή του επικεντρώνεται σε έναν κυνηγό κεφαλών, ο οποίος ψάχνει εγκληματίες, ώστε να λάβει το ανάλογο έπαθλο.

Η αρχική του κυκλοφορία είχε δύο εκδόσεις, αυτή με τους δύο παίχτες κι αυτή με του τέσσερις. Αργότερα κυκλοφόρησε και σε οικιακές κονσόλες, συγκεκριμένα, το 1992, κυκλοφόρησε και για το Mega Drive και το 1993 για το SNES. Το παιχνίδι έλαβε, γενικότερα, καλές κριτικές, σε όλες του τις κυκλοφορίες.
Κάρολος Τσίζεκ

Ο Κάρολος Τσίζεκ (1922 -14 Δεκεμβρίου 2013) ήταν εικαστικός, γραφίστας, μεταφραστής, ποιητής και πεζογράφος, Τσέχικης καταγωγής, που έζησε το μεγαλύτερο διάστημα της ζωής του στη Θεσσαλονίκη. Το 1987 πήρε την ελληνική υπηκοότητα.

Από τις αρχές της δεκαετίας του εξήντα και για περισσότερα από 25 χρόνια δίδαξε στο τμήμα Ιταλικής Γλώσσας και Φιλολογίας του ΑΠΘ.

Μιλούσε πολλές ξένες γλώσσες και μετέφρασε στα ελληνικά έργα Τσέχων ποιητών αλλά και Ιταλών ποιητών και πεζογράφων, δοκίμια κ.ά.
Ζωρζ Κυβιέ

Ο Ζωρζ Κυβιέ ("Georges Léopold Chrétien Frédéric Dagobert Cuvier", 23 Αυγούστου 1769 - 13 Μαΐου 1832) ήταν γάλλος φυσιοδίφης και ζωολόγος. Κατάγονταν από οικογένεια της εργατικής τάξης και ανήκε στην νέα τάξη των αυτοδημιούργητων λογίων που κατάφεραν μόνοι τους να φτάσουν στην ακαδημαϊκή κορυφή. Ο Κυβιέ ήταν κυρίαρχη μορφή στην έρευνα των φυσικών επιστημών στις αρχές του 19ου αιώνα, και έπαιξε αποφασιστικό ρόλο στην καθιέρωση των πεδίων της συγκριτικής ανατομίας και της παλαιοντολογίας δια της σύγκρισης ζώντων ζώων με απολιθώματα. Είναι ιδιαίτερα γνωστός για την καθιέρωση της εξαφάνισης ως γεγονότος, όντας ο σημαντικότερος θιασώτης του καταστροφισμού στην γεωλογία των αρχών του 19ου αιώνα, αντιτιθέμενος στις θεωρίες σταδιακής εξέλιξης του Λαμάρκ και του "Étienne Geoffroy Saint-Hilaire". Το διασημότερο έργο του είναι το "Le Règne Animal" (1817, "Το ζωικό βασίλειο"). Πέθανε από χολέρα στο Παρίσι. Το 1819 του απονεμήθηκε τίτλος ευγενείας προς τιμήν των επιστημονικών κατορθωμάτων του, και στο εξής ήταν γνωστός ως Βαρώνος Κυβιέ.
Πανελλήνιος Λεμεσού

Ο Πανελλήνιος Λεμεσού ήταν κυπριακή ποδοσφαιρική ομάδα με έδρα τη Λεμεσό. Ιδρύθηκε το 1953. Έδρα της ομάδας ήταν το Στάδιο ΓΣΟ. Αναδείχθηκε δύο φορές πρωταθλητής Β΄ Κατηγορίας αλλά δεν συμμετείχε ποτέ στην Α΄ Κατηγορία.
Maleficent

Η Maleficent είναι αμερικανική ταινία φαντασίας παραγωγής 2014. Ο Ρόμπερτ Στρόμπεργκ ανέλαβε τη σκηνοθεσία, σηματοδοτώντας έτσι το σκηνοθετικό του ντεμπούτο καθώς πριν εργαζόταν ως σχεδιαστής παραγωγής σε ταινίες όπως "Η Αλίκη στη Χώρα των Θαυμάτων" (2010) και "Οζ: Μέγας και Παντοδύναμος" (2013). Το σενάριο έγραψε η Λίντα Γούλβερτον και είναι βασισμένο στο παραμύθι "La Belle au bois dormant" του Σαρλ Περώ και στην εκδοχή των Αδελφών Γκριμ. Η ταινία αποτελεί μια εναλλακτική εκδοχή της κλασικής ταινίας κινουμένων σχεδίων της Disney "Η Ωραία Κοιμωμένη" του 1959 και διηγείται την ιστορία από την οπτική γωνία της Κακιάς Νεράιδας. Πρωταγωνιστεί η Αντζελίνα Τζολί. Το καστ πλαισιώνουν οι Σάρλτο Κόπλεϊ, Ελ Φάνινγκ, Σαμ Ράιλι και Μπρέντον Θέιτς.

Η ταινία κυκλοφόρησε στους κινηματογράφους στις 29 Μαΐου 2014 και σε μορφή 3D. Απέσπασε αρνητικά σχόλια από τους κριτικούς αλλά τα συνολικά έσοδα έφτασαν τα 758,4 εκατομμύρια δολάρια παγκοσμίως και έλαβε μία υποψηφιότητα για Όσκαρ.
Στάδιο ντε Φλιέρτ

Το Στάδιο ντε Φλιέρτ (ολλανδικά: Stadion De Vliert) είναι ένα ποδοσφαιρικό γήπεδο στο Ντεν Μπος της Ολλανδίας και είναι έδρα της ΦΚ Ντεν Μπος.